b'\n_START_ARTICLE_\nProstetisk gruppe\n_START_PARAGRAPH_\nEn prostetisk gruppe er en del af et protein som ikke best\xc3\xa5r af aminosyrer. Den prostetiske gruppe er ofte essentiel for et proteins eller enzyms aktivitet, og udg\xc3\xb8r derfor gerne en del af det aktive site. Prostetiske grupper kan v\xc3\xa6re organiske (lipid, sukker, vitamin) eller uorganiske (ioner). Et eksempel p\xc3\xa5 en prostetisk gruppe er h\xc3\xa6m-gruppen i h\xc3\xa6moglobin. Uden den prostetiske gruppe kaldes et protein for et apoprotein, og med den prostetiske gruppe benyttes af og til betegnelsen holoprotein._NEWLINE_Prostetiske grupper kaldes sommetider for coenzymer eller cofaktorer, fordi de er essentielle for et proteins funktion.'